Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση των κανονισμών (ΕΚ, ΕΚΑΧ, Ευρατόμ) αριθ. 106/2001 του Συμβουλίου της 15ης Ιανουαρίου 2001 για τον καθορισμό των διορθωτικών συντελεστών που εφαρμόζονται από την 1η Ιουλίου 2000 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτες χώρες και αριθ. 1794/201 του Συμβουλίου της 10ης Σεπτεμβρίου 2001 για τον καθορισμό των διορθωτικών συντελεστών που εφαρμόζονται από την 1η Ιανουαρίου 2001 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτες χώρες και τη διόρθωση των διορθωτικών συντελεστών που εφαρμόζονται από την 1η Ιουλίου 2000 και 1η Ιανουαρίου 2001 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι στη Νάκα (Ιαπωνία)

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

I. Με τον κανονισμό (Ευρατόμ, ΕΚΑΧ, ΕΟΚ,) αριθ. 3019/87 της 5ης Οκτωβρίου 1987, ο κανονισμός υπηρεσιακής κατάστασης τροποποιήθηκε με την προσθήκη ενός παραρτήματος Χ όπου περιλαμβάνονται οι ιδιαίτερες ρυθμίσεις και οι παρεκκλίσεις που εφαρμόζονται για τους υπαλλήλους των Ευρωπαϊκών Κοινοτήτων οι οποίοι είναι τοποθετημένοι σε τρίτες χώρες.

Συγκεκριμένα, έχει θεσπισθεί ένα ειδικό μισθολογικό σύστημα, και τα άρθρα 11,12 και 13 του νέου παραρτήματος αφορούν τις αποδοχές των υπαλλήλων που υπηρετούν σε αυτές ακριβώς τις χώρες. Σύμφωνα με αυτό το σύστημα, οι αποδοχές καταβάλλονται σε ευρώ στο Βέλγιο, μπορούν όμως να καταβληθούν, στο σύνολό τους ή εν μέρει, στο νόμισμα της χώρας υπηρεσίας. Στην τελευταία αυτή περίπτωση εφαρμόζεται διορθωτικός συντελεστής επί του τμήματος των αποδοχών που καταβάλλεται στο τοπικό νόμισμα.

Σύμφωνα με το άρθρο 13 του εν λόγω παραρτήματος, το Συμβούλιο της Ευρωπαϊκής ´Ενωσης καλείται να καθορίζει, κάθε έξι μήνες, τους διορθωτικούς συντελεστές που εφαρμόζονται στις τρίτες χώρες.

Η παρούσα πρόταση αφορά την τροποποίηση των κανονισμών (ΕΚ, ΕΚΑΧ, Ευρατόμ) αριθ. 106/2001 της 15ης Ιανουαρίου 2001 και αριθ. 1794/2001 της 10ης Σεπτεμβρίου 2001 και τη διόρθωση των διορθωτικών συντελεστών που εφαρμόζονται από την 1η Ιουλίου 2000 και 1η Ιανουαρίου 2001 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι στη Νάκα (Ιαπωνία). Πράγματι, κατά την ενημέρωση της οικονομικής ισοτιμίας της Νάκα (Ιαπωνία) έγινε κάποιο λάθος με αποτέλεσμα να ληφθεί υπόψη η εξέλιξη του κόστους διαβίωσης μιας ομώνυμης πόλης.

Η δημοσιονομική επίπτωση είναι αμελητέα έναντι του ύψους του συνολικού προϋπολογισμού λειτουργίας των αντιπροσωπειών.

II. Με τον κανονισμό (ΕΚΑΧ, ΕΟΚ, Ευρατόμ) αριθ. 2175/88 της 18ης Ιουλίου 1988, το Συμβούλιο της Ευρωπαϊκής ´Ενωσης αποφάσισε τους πρώτους διορθωτικούς συντελεστές που ισχύουν από τις 10 Οκτωβρίου 1987. Αυτοί οι διορθωτικοί συντελεστές καθορίζονται έκτοτε κάθε έξι μήνες από το Συμβούλιο της Ευρωπαϊκής ´Ένωσης, και για τελευταία φορά με τον κανονισμό αριθ 1794/2001, της 10ης Σεπτεμβρίου 2001, που άρχισε να ισχύει την 1η Ιανουαρίου 2001.

Το σύστημα αποδοχών εκτός Κοινότητας βασίζεται στην αρχή της ισοδυναμίας της αγοραστικής δύναμης μεταξύ των αποδοχών που καταβάλλονται σε τοπικό νόμισμα στους υπαλλήλους που είναι τοποθετημένοι σε τρίτες χώρες σε σχέση με τις Βρυξέλλες.

Η εφαρμογή της αρχής αυτής βασίζεται στον υπολογισμό των οικονομικών ισοτιμιών που πραγματοποιεί η Eurostat. Ο διορθωτικός συντελεστής είναι ο συντελεστής που προκύπτει από τη διαίρεση της αξίας της οικονομικής ισοτιμίας δια της συναλλαγματικής ισοτιμίας. Το κύριο έργο για τον καθορισμό των διορθωτικών συντελεστών συνίσταται επομένως στον υπολογισμό των οικονομικών ισοτιμιών μεταξύ των διαφόρων τόπων υπηρεσίας και των Βρυξελλών.

Οι συναλλαγματικές ισοτιμίες που χρησιμοποιήθηκαν είναι αυτές του μήνα που προηγείται της ημερομηνίας κάθε διόρθωσης.

Στους πίνακες Α σημειώνονται γι´αυτόν τον τόπο υπηρεσίας και για τους μήνες Ιούλιο 2000 και Ιανουάριο 2001 οι νέες οικονομικές ισοτιμίες, οι αντίστοιχες συναλλαγματικές ισοτιμίες και οι διορθωτικοί συντελεστές που προκύπτουν.

Στους πίνακες Β σημειώνεται για κάθε τόπο υπηρεσίας και για τους μήνες Ιούλιο 2000 και Ιανουάριο 2001 η εξέλιξη σε ποσοστό % των αριθμών που περιλαμβάνονται στους πίνακες Α σε σχέση με τα προηγούμενα εξάμηνα.

ΠΑΡΑΡΤΗΜΑ

ΠΙΝΑΚΕΣ A

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

ΠΑΡΑΡΤΗΜΑ

ΠΙΝΑΚΕΣ B

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση των κανονισμών (ΕΚ, ΕΚΑΧ, Ευρατόμ) αριθ. 106/2001 του Συμβουλίου της 15ης Ιανουαρίου 2001 για τον καθορισμό των διορθωτικών συντελεστών που εφαρμόζονται από την 1η Ιουλίου 2000 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτες χώρες και αριθ. 1794/201 του Συμβουλίου της 10ης Σεπτεμβρίου 2001 για τον καθορισμό των διορθωτικών συντελεστών που εφαρμόζονται από την 1η Ιανουαρίου 2001 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτες χώρες και τη διόρθωση των διορθωτικών συντελεστών που εφαρμόζονται από την 1η Ιουλίου 2000 και 1η Ιανουαρίου 2001 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι στη Νάκα (Ιαπωνία)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

´Εχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων και το καθεστώς που εφαρμόζεται στο λοιπό προσωπικό, όπως καθορίσθηκαν από τον κανονισμό (ΕΟΚ, Ευρατόμ, ΕΚΑΧ) αριθ. 259/68 [1]και τροποποιήθηκαν τελευταία από τον κανονισμό (ΕΚ, ΕΚΑΧ, Ευρατόμ) αριθ. 2804/2000 [2], και ιδίως το άρθρο 13, πρώτο εδάφιο, του παραρτήματος X,

[1] ΕΕ αριθ. L 56 της 04.03.1968, σ. 1.

[2] ΕΕ αριθ. L 326 της 22.12.2000, σ. 3.

τους κανονισμούς (ΕΚ, ΕΚΑΧ, Ευρατόμ) αριθ. 106/2001 [3] του Συμβουλίου της 15ης Ιανουαρίου 2001 για τον καθορισμό των διορθωτικών συντελεστών που εφαρμόζονται από την 1η Ιουλίου 2000 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτες χώρες και αριθ. 1794/2001 [4] του Συμβουλίου της 10ης Σεπτεμβρίου 2001 για τον καθορισμό των διορθωτικών συντελεστών που εφαρμόζονται από την 1η Ιανουαρίου 2001 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτες χώρες,

[3] ΕΕ αριθ. L 19 της 20.01.2001, σ. .1.

[4] ΕΕ αριθ. L 244 της 14.09.2001, σ. 1.

την πρόταση της Επιτροπής,

Εκτιμώντας τα εξής:

Κατά την ενημέρωση της οικονομικής ισοτιμίας στη Νάκα (Ιαπωνία) έγινε ένα λάθος με αποτέλεσμα να ληφθεί υπόψη η εξέλιξη του κόστους διαβίωσης μιας ομώνυμης πόλης. Συνεπώς, οι διορθωτικοί συντελεστές που εφαρμόζονται στη Νάκα (Ιαπωνία) από την 1η Ιουλίου 2000 και 1η Ιανουαρίου 2001 είναι εσφαλμένοι και πρέπει να διορθωθούν.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι πίνακες που είναι προσαρτημένοι στους κανονισμούς (ΕΚ, ΕΚΑΧ, Ευρατόμ) αριθ. 106/2001 του Συμβουλίου της 15ης Ιανουαρίου 2001 για τον καθορισμό των διορθωτικών συντελεστών που εφαρμόζονται από την 1η Ιουλίου 2000 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτες χώρες και αριθ. 1794/2001 του Συμβουλίου της 10ης Σεπτεμβρίου 2001 για τον καθορισμό των διορθωτικών συντελεστών που εφαρμόζονται από την 1η Ιανουαρίου 2001 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτες χώρες διορθώνοντας σε ό,τι αφορά τη Νάκα (Ιαπωνία) σύμφωνα με το παράρτημα.

Οι συναλλαγματικές ισοτιμίες που χρησιμοποιούνται για τον υπολογισμό αυτών των αποδοχών είναι οι ισοτιμίες που χρησιμοποιούνται για την εκτέλεση του γενικού προϋπολογισμού της Ευρωπαϊκής ´Ένωσης κατά τους μήνες που προηγούνται αντίστοιχα των μηνών Ιουλίου 2000 και Ιανουαρίου 2001.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

ΔΗΜΟΣΙΟΝΟΜΙΚΟ ΔΕΛΤΙΟ

1. ΟΝΟΜΑΣΙΑ ΤΗΣ ΕΝΕΡΓΕΙΑΣ

Πρόταση Κανονισμού του Συμβουλίου για την τροποποίηση των κανονισμών (ΕΚ, ΕΚΑΧ, Ευρατόμ) αριθ. 106/2001 του Συμβουλίου της 15ης Ιανουαρίου 2001 για τον καθορισμό των διορθωτικών συντελεστών που εφαρμόζονται από την 1η Ιουλίου 2000 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτες χώρες και αριθ. 1794/2001 του Συμβουλίου της 10ης Σεπτεμβρίου 2001 για τον καθορισμό των διορθωτικών συντελεστών που εφαρμόζονται από την 1η Ιανουαρίου 2001 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτες χώρες και τη διόρθωση των διορθωτικών συντελεστών που εφαρμόζονται από την 1η Ιουλίου 2000 και 1η Ιανουαρίου 2001 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι στη Νάκα (Ιαπωνία)

2. ΣΧΕΤΙΚΟ ΚΟΝΔΥΛΙΟ ΤΟΥ ΠΡΟΫΠΟΛΟΓΙΣΜΟΥ

A 6000

3. ΝΟΜΙΚΗ ΒΑΣΗ

´Αρθρα 12 και 13 του παραρτήματος Χ του κανονισμού υπηρεσιακής κατάστασης

4. ΕΠΙΠΤΩΣΕΙΣ ΣΤΟΝ ΠΡΟΫΠΟΛΟΓΙΣΜΟ

4.1 Προσωρινό ποσό πραγματικών δαπανών EUR 88 531 000 για το 2001 (EUR 7 377 583 ανά μήνα) (1)

4.2 Εκτίμηση της επίπτωσης του διορθωτικού συντελεστή του Ιουλίου 2000 + EUR 4 171 (2)

4.2.1 Εκτιμώμενη εξαμηνιαία δαπάνη [(2) x 6] + EUR 25 023

4.3 Εκτίμηση της επίπτωσης του διορθωτικού συντελεστή του Ιανουαρίου 2001 + EUR 3 382 (3)

4.3.1 Εκτιμώμενη εξαμηνιαία δαπάνη [(3) x 6] + EUR 20 289

4.4 Επίπτωση σε σχέση με το προσωρινό ποσό πραγματικών δαπανών [{(2) + (3)} : (1)] + 0,1024%